Държавен вестник, бр. 72, 2012 г., стр. 25

БРОЙ  72	
Д Ъ Р Ж А В Е Н  В Е С Т Н И К 	
СТР.  25  
субекти, както и по отношение на клиринга 
на счетоводните сметки на ЕФГЗ и ЕЗФРСР 
(ОВ L 171, 23.06.2006 г.), той се удължава с 
един месец.
Чл. 35. Плащанията се изчисляват въз 
основа на приетите за допустими и реал­
но извършени разходи след извършване 
на проверките по чл. 34, ал. 1, т. 1 и 2 и 
при спазване на разпоредбите на чл. 30 от 
Регламент (ЕО) № 65/2011 на Комисията 
от 27 януари 2011 г. за определяне на под­
робни правила за прилагане на Регламент 
(ЕО) № 1698/2005 на Съвета по отношение 
на прилагането на процедури за контрол, 
както и кръстосано спазване по отношение 
на мерките за подпомагане на развитието 
на селските райони (ОВ L 25, 28.01.2011 г.) 
(Регламент (ЕО) № 65/2011) и разпоредбите 
на Регламент (ЕО) № 1998/2006 на Комисията 
от 15 декември 2006 г. относно прилагането 
на членове 87 и 88 от Договора за създаване 
на Европейската общност по отношение на 
минималната помощ.
Чл. 36. (1) Разплащателната агенция може 
да откаже изплащането на част или цялата 
помощ, когато:
1. установи нередовност на документите 
или непълнота или неяснота на заявените 
данни и посочените факти по реда на чл. 34, 
ал. 1, т. 1 и 2;
2. установи несъответствие с целите, 
дейностите и изискванията, определени с 
тази наредба; 
3. получателят на помощта не отстра­
ни непълнотите и пропуските в срока по 
чл. 34, ал. 2; 
4. приложи правилото по чл. 30 от Ре­
гламент (ЕО) № 65/2011;
5. се налага корекция във връзка с при­
лагане на разпоредбите на Регламент (ЕО) 
№ 1998/2006 на Комисията от 15 декември 
2006 г. относно прилагането на членове 87 и 
88 от Договора за създаване на Европейска­
та общност по отношение на минималната 
помощ. 
(2) В случаите на отказ за изплащане на 
финансовата помощ получателят на помощта 
не може да подаде друга заявка за плащане 
за същия разход.
Г л а в а  п е т а
УСЛОВИЯ, ОТНАСЯЩИ СЕ ДО ОСЪЩЕСТ­
ВЯВАНЕ НА ДЕЙНОСТИТЕ ПО ПРОЕКТА
Чл. 37. (1) Местните инициативни групи 
провеждат съответните процедури от Закона 
за обществените поръчки (ЗОП) при избор 
на изпълнител за разходите по проекта.
(2) В случай че не са провели процедура 
за избор на изпълнител по ЗОП, местните 
инициативни групи провеждат процедура 
с три оферти за избор на изпълнител за 
доставки на стоки и/или услуги за разходи 
на стойност от 5000 лв. до стойностите, оп­
ределени в чл. 14, ал. 5 ЗОП, с изключение 
на разходите за доставка на електроенер­
гия, вода, топлоенергия, телефонни услуги, 
пощенски услуги, интернет услуги, наем 
на помещение, разходи за възнаграждения 
на допълнителния персонал и разходите за 
командировки.
(3) Процедурата за избор на изпълнител/
доставчик по ал. 2 включва:
1. запитване за оферта съгласно прило­
жение № 11 до не по-малко от трима изпъл­
нители/доставчици, съдържащо технически 
спецификации, дата, изисквания за срок на 
валидност на офертите и критерии за избор 
на оферта (най-ниска цена или икономически 
най-изгодна оферта);
2. най-малко три съпоставими независими 
оферти от оференти, вписани в търговския 
регистър към Агенцията по вписванията, 
юридически лица с нестопанска цел или 
физически лица, а оферентите – чуждес­
транни лица, да притежават правосубектност 
съгласно националното им законодателство;
3. документ, съдържащ обосновка за на­
правения избор.
(4) За разходи, чиято стойност е по-малка 
от левовата равностойност на 5000 лв. без 
ДДС, се изисква представяне на договор.
(5) Оферентите – чуждестранни лица, 
следва да представят документ за правосу­
бектност съгласно националното им зако­
нодателство. Оферентите на строително-
монтажни работи, местни и чуждестранни 
лица, трябва да бъдат вписани в Централния 
професионален регистър на строителя съ­
гласно Закона за Камарата на строителите 
(ЗКС) и да могат да извършват строежи и/
или отделни видове строителни и монтажни 
работи от съответната категория съгласно 
изискванията на чл. 3, ал. 2 ЗКС. 
(6) Оферент по смисъла на ал. 1 и 2 може 
да бъде и Националната служба за съвети в 
земеделието, за който правилата се прилагат 
при съобразяване със статута є.
Чл. 38. Получателят на финансова помощ 
е длъжен да осигури необходимата адекватна 
публичност на дейността си и източниците 
на финансиране съгласно изискванията, 
посочени в приложение № 12.
Чл. 39. (1) Получателят може да подаде 
искане за промяна на договора в МЗХ не 
по-късно от два месеца преди изтичане на 
срока на договора за предоставяне на без­
възмездна финансова помощ. Към искането 
се прилагат доказателствата, необходими за 
преценката на основателността на искането.